**Sajtóközlemény**

**Dátum:** 2019. február 11.

Új a „Roto NX“-től / Akadálymentes bukó-nyíló ajtók RC 2 N és RC 2 ellenállási osztályban / Járatos küszöbökhöz bevizsgálva / Jelenleg műanyaghoz, később fához is / Padlószerkezettől független / Alapkivitelként 130 kg-os teherbírással / Magas korrózióvédelem és minősített tartósság

**Biztonságos akadálymentes bukó-nyíló ajtók**

***Leinfelden-Echterdingen - (rp)*** Az akadálymentes építés a nyílászáró ágazat számára is lehetőséget nyújt arra, hogy szinte minden korosztályt megszólítson a termékeivel. Így a „klasszikus“ idősek otthonaiból és kórházakból kapott megbízások mellett megnőtt a privát építtetők részéről a kereslet a különböző generációk számára szóló modernizációs és új építészeti megoldások iránt is. Az érdeklődés középpontjában többek között az erkély- és teraszajtók állnak, melyek esetén a szakértők betörésbiztos üveg használatát javasolják, mivel ezek a szerkezetek – a Roto elmondása szerint – „különösen sebezhető pontok“ a külső térelhatárolásban betöltött szerepük tekintetében.

Ez az üvegezés azonban a szárnyat nehezebbé teszi, mint ami az energiahatékonysághoz szükséges lenne. Ezáltal nem utolsósorban a „nullamilliméteres küszöbök“-re kiírt pályázati felhívások növekvő számával összefüggésben jelentősen megnövekedtek a vasalatokkal szemben támasztott igények is. A nyílászáró specialista saját állítása szerint erre megfelelő fejlesztésekkel reagál, és mostantól a „Roto NX programjában“ éppolyan kényelmes, mint biztonságos, szabvány szerinti megoldásokat kínál a műanyag bukó-nyíló nyílászárókhoz. Ezek az alkatrészek a különböző gyártók profiljaihoz igazítva készülnek, és a járatos küszöbökhöz bevizsgálással rendelkeznek. A középtávú tervek között a fa szerkezetekhez alkalmazható kivitelek is szerepelnek.

Megjegyzik továbbá, hogy az „NX“ akadálymentes rendszernél egy 300 kg-ig visszanyomás ellen biztosított acélkampó gátolja a kilincs zárt pozíciójában a vasalat eltolását. Csupán nyolc gombafejes csap elegendő ahhoz, hogy az RC 2 N és RC 2 ellenállási osztályba tartozó nyílászáró kivitelezéseket szabvány szerint már 130 kg-ig terjedő szárnytömeggel meg lehessen valósítani. A P pántoldal 150 kg-os teherbírású változata a gyártóknak ráadásul még több rugalmasságot biztosít.

Ugyanez érvényes az új sarokcsapágyra, minek következtében a padlóburkolók kényelmesen hozzáférhetnek a padlóhoz egészen az akadálymentes küszöbig. Továbbá a padlószerkezettől való függetlenség lehetővé teszi kétszárnyú nyílászárók kivitelezését is. A csekély beépítési mélységnek köszönhetően a vasalattal ezenkívül elegáns, „profil szegény“ nyílászárók alakíthatók ki.

További minőségi előnyként az új „Roto Sil Level 6“ felületnek köszönhető „lehető legmagasabb“ korrózióvédelmet nevezték meg. Az acélkampó szélességben minden hagyományos Euronút profilhoz alkalmazható. Nem utolsósorban a bukó-nyíló vasalatok a H3-as osztály szerinti ift-tanúsítvány (QM 328) birtokában 20.000 kezelési ciklussal rendelkeznek.

**Képfeliratok**

A „Roto NX“-szel mostantól a nehéz műanyag bukó-nyíló nyílászárókhoz egy biztonságosabb és minősített vasalatmegoldás is rendelkezésre áll akadálymentes küszöbökkel együtt. A gyártó szerint az RC 2 N és RC 2 ellenállási osztályoknak megfelelő nyílászárók egy új sarokcsapágynak köszönhetően a padlószerkezettől függetlenül alakíthatók ki. Másrészről 130 kg-ig terjedő szárnytömegig a standard pántoldal alkalmazható. A P pántoldal 150 kg-os teherbírású változata a gyártóknak ráadásul még több rugalmasságot biztosít.

**Fotó:** Roto **RotoNX\_Fenstertuer\_Nullbarriere\_RC\_2.jpg**

Nyomtatható – másolat kérésre

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de